2017. gada 31. oktobrī Rīkojums Nr. 622

Rīgā (prot. Nr. 53 19. §)

**Par apropriācijas pārdali**

1. Atbalstīt apropriācijas pārdali 2017. gadā no budžeta resora "47. Radio un televīzija" programmas 04.00.00 "Komerciālās televīzijas un radio" jauno politikas iniciatīvu pasākuma "Multimediālās mūsdienu latviešu aktuālās populārās mūzikas platformas izveidošanai" uz apakšprogrammu 03.01.00 "Latvijas Televīzijas programmu veidošana un izplatīšana" 130 000 *euro* apmērā, lai valsts sabiedrība ar ierobežotu atbildību "Latvijas Televīzija" nodrošinātu automātiskās ugunsgrēka atklāšanas un trauksmes signalizācijas iegādi.

2. Nacionālajai elektronisko plašsaziņas līdzekļu padomei normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimu par šā rīkojuma 1. punktā minēto apropriācijas pārdali un pēc Saeimas atļaujas saņemšanas veikt apropriācijas pārdali.

Ministru prezidents Māris Kučinskis

Kultūras ministre Dace Melbārde